Diari Oficial de la Generalitat Valenciana


Sumari del DOGV 6650, del 14-11-2011 (2011/11241)

RESOLUCIÓ de 22 d'octubre de 2011, de la Conselleria d'Educació, Formació i Ocupació, per la qual s'acorda l'extinció de l'autorització a instància de part per cessament d'activitats i renúncia al concert educatiu, del centre privat de Formació Professional Iuris, de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6650

Data del DOGV
:   14-11-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/11592


Data del document
:   22-10-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 22 d'octubre de 2011, de la Conselleria d'Educació, Formació i Ocupació, per la qual s'acorda l'extinció de l'autorització a instància de part per cessament d'activitats i renúncia al concert educatiu, del centre privat de Formació Professional Iuris, de València. [2011/11048]  
L'expedient ha sigut iniciat a instància de part per mitjà de la sol·licitud d'extinció de l'autorització així com la renúncia al concert educatiu de la titularitat del centre, per jubilació de la titular del centre, amb data entrada en el Servici de Centres Privats Concertats i Centres Privats de 9 de febrer de 2011.  
En la tramitació de l'expedient consta la documentació exigida així com l'informe favorable de la Inspecció Educativa de data 24 de maig de 2011, en el qual queda acreditada la recol·locació de l'alumnat en distints centres.   
L'extinció de l'autorització per cessament d'activitats concedida al centre privat de Formació Professional Iuris, de València, tindrà efectes per al curs 2011-2012.   
El cessament d'activitats docents d'este centre no comporta cap perjuí greu per a l'interés públic.  
Vista la Llei Orgànica 8/1985, de 3 de juliol (LODE, BOE núm. 159, de 04.07.85), reguladora del dret a l'educació; la Llei Orgànica 2/2006, de 3 de maig, d'Educació (LOE, BOE núm. 106, de 04.05.2006); i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general d'Ordenació i Centres Docents de data 22 d'octubre de 2011 i de conformitat amb esta, i en exercici de les atribucions conferides per l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, en relació amb l'article 28 de la Llei 5/1983, de 30 de desembre, del Consell, resolc:  
  
  
Primer  
L'extinció de l'autorització per cessament d'activitats per jubilació de la titular del centre que a continuació s'especifica, a partir del curs 2011/2012.  
Denominació genèrica del centre: Centre Privat de Formació Professional.  
Denominació específica del centre: Iuris.  
Titular: Josefa García Broch.  
Domicili: c/ La Pau, núm. 7.  
Localitat: València (46970).  
Província: València.  
Codi: 70749330.  
  
Segon  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
Esta resolució tindrà efectes des de la data en què es dicta, no obstant els seus efectes acadèmics s'entenen referits a l'inici del curs escolar 2011/2012.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, esta resolució esgota la via administrativa i, contra esta, es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Formació i Ocupació, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 22 d'octubre de 2011.- El conseller d'Educació, Formació i Ocupació: Jose Ciscar Bolufer.